S-2042/2023

Mál þetta er höfðað með ákæru héraðssaksóknara, útgefinni 24. 8. 2023, á hendur X, kt. 000000- 0000, [...]„fyrir neðangreind hegningar- og barnaverndarlagabrot framin á tímabilinu frá mars og þar til í nóvember 2021:

1. Kynferðislega áreitni gegn barni með því að hafa brotið gegn A, kt. 000000- 0000, á þáverandi heimili hans að [...], þar sem hún var gestkomandi, en ákærði strauk henni ítrekað utan og innan klæða á brjóstum, snerti rass henni ítrekað utan og innan klæða, snerti ítrekað kynfærasvæði hennar utan klæða og snerti í eitt skipti ofan við kynfærasvæði hennar innan klæða, ítrekað slegið á rass hennar og klipið í hann, en stúlkan var þá 14 ára gömul.

Teljast brot þessi varða við 2. mgr. 202. gr. almennra hegningarlaga nr. 19/1940. 2. Kynferðislegri áreitni gegn barni en til vara fyrir brot gegn blygðunarsemi og barnaverndarlagabrot, á heimili hans að [...], með því að hafa viðhaft kynferðislegt tal við A, en með háttsemi sinni særði hann blygðunarsemi hennar og sýndi henni ósiðlegt athæfi, með því að segja við hana að hann vildi að hún myndi gista svo hann gæti tekið hana inn í herbergi til sín þegar stelpurnar væru sofnaðar, nefna að hún væri með flottan rass, hún væri með falleg augu og strjúka hár hennar, Teljast brot þessi varða við 2. mgr. 202. gr. almennra hegningarlaga nr. 19/1940, en til vara við 209. gr. sömu lagaog 3. mgr. 99. gr. barnaverndarlaga nr. 80/2002.

3. Barnaverndarlagabrot með því að hafa hvatt A til fíkniefnaneyslu með því að bjóða henni kannabis og síðan látið hana hafa það.

Telst brot þetta varða við 2. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

B, kt. 000000- 0000, krefst þess fyrir hönd ólögráða dóttur hans A, kt. 000000-0000, að ákærða verði gert að greiða henni miskabætur að fjárhæð kr. [850.000] í skaða-og miskabætur, auk vaxta skv. 8. gr. laga um vexti og verðtryggingu nr. 38/2001, frá 3. nóvember 2021 þar til mánuður er liðinn frá birtingu kröfunnar en dráttavöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákærði kom fyrir dóm og játaði sök. Með játningu sinni, sem fær stoð í gögnum málsins, telst hann sannur að sök og hefur unnið sér til refsingar. Ákærði byggir á því að háttsemi sín samkvæmt ákærulið II varði við 209. gr. laga nr. 19/1940 en ekki 2. mgr. 202. gr. sömu laga.

Háttsemi ákærða samkvæmt ákærulið I varðar við 2. mgr. 202. gr. laga nr. 19/1940 og háttsemi hans samkvæmt ákærulið III við 2. mgr. 99. gr. barnaverndarlaga svo sem ákærða er gefið að sök í ákæru. Þegar horft er á það, að brot sín samkvæmt ákærulið II fremur ákærði á sama tímabili og brot samkvæmt ákærulið I, þykir verða að telja háttsemina í því samhengi grófa og meiðandi og verður hún metin sem kynferðisleg áreitni og heimfærð til 2. mgr. 202. gr. laga nr. 19/1940 svo sem gert er í aðalkröfu ákæruvaldsins.

Hinn [...] 2023 var gerð sátt við ákærða vegna umferðarlagabrots, fól hún í sér [...] króna sekt í ríkissjóð og sviptingu ökuréttar í [...] mánuði. Þau brot sem ákærði er sakfelldur fyrir í þessu máli voru framin áður en sáttin var gerð og ákveðst refsing ákærða sem hegningarauki.

Fyrir liggur bótakrafa af hálfu brotaþola. Undir rekstri málsins var bótakrafan lækkuð hinn 30. október 2023 ogjafnframt samþykkti ákærði breytta bótakröfu. Verður hann dæmdur til greiðslu hennar ásamt vöxtum svo sem í dómsorði greinir.

Ákærði játar sök í málinu. Brot hansvoru framin á árinu 2021 en ákæra er gefin út í ágúst 2023. Ákærði hefur samþykkt breytta bótakröfu. Fyrir dómi lýsti hann iðrun vegna brotanna. Af hans hálfu voru lögð fram gögn um að hann hefði verið til meðferðar hjá SÁÁ frá [...] til [...]. Á hinn bóginn er til þess að horfa að ákærði áreitir kynferðislega stúlku á fimmtánda ári sem var gestkomandi á heimili hans. Þegar á allt er horft ákveðst refsing ákærða fangelsi í tíu mánuði en fullnustu hennar frestað og niður falli hún að liðnum þremur árum haldi ákærði almennt skilorð. Ákærða verður gert að greiða 723.168 króna þóknun skipaðs verjanda síns, E-kk-ef K-kk-ef lögmanns, og 45.292 króna aksturskostnað verjandans, og 587.574 króna þóknun réttargæzlumanns brotaþola, H-kvk-ef A-kvk-ef lögmanns og 46.498 króna aksturskostnað lögmannsins. Loks verður ákærða gert að greiða annan sakarkostnað sem samkvæmt yfirlit ákæruvaldsins nam 75.000 krónum. Af hálfu ákæruvaldsins fór H-kk-nf R-kk-nf G-kk-nf aðstoðarsaksóknari með málið. Þ-kk-nf D-kk-nf kveður upp dóm þennan.

Dómsorð:

Ákærði, X, sæti fangelsi í tíu mánuði. Fullnustu refsingarinnar skal frestað og niður skal hún falla að liðnum þremur árum frá uppkvaðningu dómsins haldi ákærði almennt skilorð 57. gr. laga nr. 19/1940.

Ákærði greiði A 850.000 krónur í miskabætur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 3. nóvember 2021 til 30. nóvember 2023, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði 723.168 króna málsvarnarþóknun og 45.292 króna aksturskostnað verjanda síns, E-kk-ef K-kk-ef lögmanns, 587.574 króna þóknun og 46.498 króna aksturskostnað réttargæzlumanns brotaþola, H-kvk-ef A-kvk-ef lögmanns, og 75.000 króna annan sakarkostnað.

Þ-kk-nf D-kk-nf